SL Uradni list Evropske unije C 35/6

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2011/C 35/04

Št. pomoči: XA 142/10

Država članica: Francija

Regija: Département de l’Ain

Naziv sheme pomoči ali ime podjetja, ki prejme individualno pomoč: Aides en assistance technique pour limiter l’impact de l’agriculture sur l’environnement et prise en compte de l’agriculture en urbanisme (Ain)

Pravna podlaga: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Načrtovani letni izdatki po shemi ali skupni znesek individualne pomoči, dodeljene podjetju: 115 000 EUR

Največja intenzivnost pomoči: 50 %

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja.

Trajanje sheme ali individualne pomoči: Največ do 31. decembra 2013.

Cilj pomoči: Ukrep spada v okvir člena 15 Uredbe Komisije (ES) št. 1857/2006 v zvezi s pomočjo za tehnično podporo na kmetijskih gospodarstvih.

S tem programom pomoči želi Generalni svet (Conseil général) okrepiti zavedanje kmetijskega sektorja o načrtovanju rabe prostora in vprašanj glede okolja in energije.

Tehnična podpora pri zaščiti okolja v kmetijstvu:

Cilj te pomoči je financiranje okoljskih tehničnih študij na kmetijskih gospodarstvih in strokovne podpore pri projektih kmetov v zvezi z zaščito okolja.

To vključuje predvsem gnojenje s strani čistilnih naprav, izboljšanje kmetijskih tehnik upravljanja z vodo ter povezavo med kmetijstvom in porečji.

Tehnična podpora pri uporabi obnovljivih virov energije:

Namen te podpore je podpora pri izvajanju dejavnosti osveščanja in informiranja kmetov.

Te dejavnosti bodo zlasti:

priprava informacijskega materiala o obnovljivi energiji,

dejavnosti za povečanje osveščenosti o obnovljivi energiji, ki bi se izvajale na kmetijskih prireditvah, ogledi tekočih dejavnosti, informacijski dnevi o virih obnovljive energije,

izvedba analiz kmetijskih gospodarstev.

Predlagana pomoč se izplača le kmetijskim podjetjem, ki niso večja od MSP, kot so opredeljena v zakonodaji EU (Priloga I k Uredbi Komisije (ES) št. 800/2008 z dne 6. avgusta 2008) in se ukvarjajo s primarno proizvodnjo kmetijskih proizvodov.

Kmetijska podjetja, ki niso podjetja v težavah v smislu smernic Skupnosti o državnih pomočeh za reševanje in prestrukturiranje gospodarskih družb v težavah (UL C 244, 1.10.2004), ne morejo biti upravičena do pomoči.

Zadevni gospodarski sektorji: Vsa kmetijska podjetja (MSP) v departmaju Ain.

Naziv in naslov organa, ki dodeli pomoč:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Spletni naslov: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/j_ain_bue_environn.doc

Drugi podatki: —

Št. pomoči: XA 145/10

Država članica: Francija

Regija: Département de l’Ain

Naziv sheme pomoči ali ime podjetja, ki prejme individualno pomoč: Aide à la promotion et la communication en agriculture (Ain)

Pravna podlaga: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Načrtovani letni izdatki po shemi ali skupni znesek individualne pomoči, dodeljene podjetju: 140 000 EUR

Največja intenzivnost pomoči: 50 %

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja.

Trajanje sheme ali individualne pomoči: Največ do 31. decembra 2013.

Cilj pomoči: Ukrep spada v okvir člena 15 Uredbe Komisije (ES) št. 1857/2006 v zvezi s „pomočjo za tehnično podporo v kmetijskem sektorju“.

Namen pomoči je spodbujanje kmetijske proizvodnje v departmaju Ain. Kmetijstvo v departmaju je bogato s tipičnimi proizvodi, registriranimi kot zaščitene označbe porekla (ZOP), kot so na primer Volaille de Bresse, Comté, Bleu de Gex, Vins de Seyssel, Vins du Bugey in kmalu tudi Beurre et Crème de Bresse.

Poleg tega se nekateri proizvodi, kot je teletina „le Bressou“, govedina „mont Br’Ain d’herbe“, jagnjetina „le Gigotin“ in proizvodi „Princes de la Dombes“, proizvajajo pod komercialnimi znamkami, ki temeljijo na specifikacijah.

Glavni tradicionalni gastronomski sektorji so združeni pod znamko „Saveurs de l’Ain“. Prisotna je na velikih dogodkih in prireditvah, ki so organizirani v sodelovanju s turističnimi akterji departmaja in so namenjeni promociji lokalnih proizvodov (Salon de l’Agriculture v Parizu, Foire de Printemps v Bourg en Bresseu, dejavnosti v povezavi z departmajskim komitejem za turizem itd.).

Zato Generalni svet meni, da je pomembno podpreti prizadevanja za promocijo in informiranje, s čimer se poveča osveščenost različnih kmetijskih proizvodnih sektorjev, in sicer s pomočjo pri organizaciji prireditev (srečanj živinorejcev), potovanjem kmetov na regionalna in nacionalna tekmovanja ter kampanjami za predstavitev kmetijskih proizvodov departmaja Ain kupcem in strokovnjakom (dnevi odprtih vrat na ekoloških kmetijah itd.).

Zadevni gospodarski sektorji: Vsi kmetijski sektorji v departmaju (kmetijska gospodarstva MSP).

Naziv in naslov organa, ki dodeli pomoč:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Spletni naslov: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/a_ain_bue_promotion_b1.doc

Drugi podatki: —

Št. pomoči: XA 148/10

Država članica: Francija

Regija: Département de l’Ain

Naziv sheme pomoči ali ime podjetja, ki prejme individualno pomoč: Aides en appui technique aux éleveurs (Ain)

Pravna podlaga: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Načrtovani letni izdatki po shemi ali skupni znesek individualne pomoči, dodeljene podjetju: 363 000 EUR

Največja intenzivnost pomoči: Stopnja pomoči bo največ 50 % za kmetovalce za splošno tehnično pomoč in največ 65 % za pomoč, posebej namenjeno novim rejcem.

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja.

Trajanje sheme ali individualne pomoči: Najpozneje do 31. decembra 2013.

Cilj pomoči: Ukrep sodi v okvir člena 15 Uredbe (ES) št. 1857/2006 v zvezi s pomočjo za tehnično pomoč na kmetijskih gospodarstvih.

Namen programa pomoči je financiranje ukrepov tehnične podpore za kmetovalce, da se spodbuja boljše upravljanje kmetijskih gospodarstev v departmaju. Del pomoči je posebej namenjen podpori kmetovalcev iz občutljivih sektorjev.

Tehnična pomoč občutljivim sektorjem:

Zaradi mlečne krize so rejci na področju govedoreje in kozjereje negotovi glede odločitev, ki naj jih v prihodnosti sprejmejo. Ker novi pogoji zaradi predpisanih cen mečejo dvom na trenutno stanje, je treba razmisliti o proizvodnih pogojih. Cilj podpore departmaja je spodbuditi izvajanje prostovoljne „revizije“ živinorejskih gospodarstev na osmih področjih: prehrambena neodvisnost, racionalizacija krme, prilagajanje proizvodnje stanju na trgu, zahteve glede kakovosti mleka, javne politike glede okolja in gnojil, navzkrižna skladnost, obveznosti glede registrov in dobro počutje živali. Rezultati in izsledki teh revizij bodo na voljo celotnemu sektorju.

Tehnična pomoč novim rejcem:

Za nove rejce je glede na trenutno stanje podpora departmaja namenjena kritju dela stroškov tehnične podpore kmetovalcem, ki jo izvaja zavod departmaja za živinorejo, s ciljem spremljanja v prvih treh letih od začetka izvajanja dejavnosti.

Pomoč je namenjena izključno kmetijskim gospodarstvom:

ki niso večja od MSP, kot jih določa Priloga I k Uredbi Komisije (ES) št. 800/2008 z dne 6. avgusta 2008,

ki so aktivna v primarni proizvodnji kmetijskih proizvodov,

ki niso podjetja v težavah v smislu smernic Skupnosti o državnih pomočeh za reševanje in prestrukturiranje podjetij v težavah (UL C 244, 1.10.2004).

Zadevni gospodarski sektorji: Vsa kmetijska gospodarstva departmaja Ain (MSP).

Naziv in naslov organa, ki dodeli pomoč:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Spletni naslov: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/g_ain_bue_appui_techn.doc

Drugi podatki: —

Št. pomoči: XA 149/10

Država članica: Francija

Regija: Département de l’Ain

Naziv sheme pomoči ali ime podjetja, ki prejme individualno pomoč: Aides en faveur des investissements réalisés par les agriculteurs (Ain)

Pravna podlaga: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Načrtovani letni izdatki po shemi ali skupni znesek individualne pomoči, dodeljene podjetju: 533 000 EUR

Največja intenzivnost pomoči: 50 %

Pomoč bo največ 40-odstotna za majhne kose proizvodne opreme in kmetijska poslopja. Kjer bo primerno, se bo tej osnovi dodalo 10 % za kmetijska gospodarstva na območjih z omejenimi možnostmi ali za mlade kmete v skladu z opredelitvijo EU. Dovoljeno je le enkratno povečanje osnove.

Poleg tega mora biti pomoč v skladu z naslednjimi najvišjimi mejami:

4 000 EUR za majhne kose opreme,

400 000 EUR za poslopja (ali 500 000 EUR, če se podjetje nahaja na območju z omejenimi možnostmi).

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Evropske komisije za kmetijstvo in razvoj podeželja.

Trajanje sheme ali individualne pomoči: Največ do 31. decembra 2013.

Cilj pomoči: Ukrep spada v okvir člena 4 Uredbe Komisije (ES) št. 1857/2006 v zvezi s pomočjo za naložbe v kmetijska gospodarstva.

Pokrajina departmaja Ain je zelo raznolika, zlasti pa njegovo kmetijstvo. Tri dejavnosti zajemajo 65 % kmetijske zmogljivosti območja, najbolj razširjeno je gojenje žitaric, sledita pa proizvodnja mleka in živinoreja za proizvodnjo govejega mesa. Zato je pomembno, da Generalni svet (Conseil général) podpre naložbe kmetov iz kmetijskih sektorjev tega departmaja, z upoštevanjem pogojev, ki omogočajo napredek vsakega sektorja.

Upravičene naložbe so tiste, katerih cilj je zmanjšanje proizvodnih stroškov, izboljšanje proizvodnje in kakovosti, ohranjanje ali izboljšanje stanja naravnega okolja in izboljšanje higienskih razmer ali dobrega počutja živali v skladu s členom 4(3) Uredbe. Pomoč bo podprla posodobitev ali rekonstrukcijo kmetijskih poslopij in naložb v materiale ali računalniške programe, ki jih podjetja potrebujejo.

Majhna oprema za spremljanje proizvodnje:

Glede na ukrepe za zagotavljanje kakovosti, kakršni so ukrepi za izboljšanje učinkovitosti ali sledljivosti, za katere je potreben nakup programov za administrativno, tehnično in ekonomsko upravljanje kmetijskega podjetja, želi Generalni svet podpirati takšne nakupe (40 % nakupne cene), s čimer bodo kmetje lažje začeli izvajati tovrstne ukrepe.

Posodobitev, prenova ali rekonstrukcija kmetijskih poslopij:

V sektorju ovčjereje, na primer, bo pomoč departmaja usmerjena v posodobitev kmetijskih poslopij in postavljanje ograd:

V sektorju kozjereje bo pomoč departmaja usmerjena v zagotavljanje, da bodo sirarne skladne s predpisi, in sicer bo znašala 30 % izdatkov in največ 13 333 EUR. Upravičene bodo le tiste naložbe za zagotavljanje skladnosti, ki bodo zadevale ali nove standarde Skupnosti, v skladu s členom 4(2) uredbe o kmetijskih izjemah (in člen 2(10)), ali nacionalne standarde, ki so nad standardi Skupnosti.

V sektorju reje perutnine bo pomoč departmaja namenjena obnovi oz. posodobitvi stavb. Upravičene naložbe so tiste, ki so povezane z zdravjem (ukrepi za zaščito živali, betonska tla, upravljanje z deževnico, oprema za predelavo vode itd.), varčevanjem z energijo (gretje, izolacija itd.), dobrim počutjem živali (okolje, vlaženje zraka itd.) in varnostjo (telefonski alarmi in generatorji). Morebitna subvencija bo dosegla 40 % upravičenih stroškov in največ 15 000 EUR na stavbo (to je največ 6 000 EUR na stavbo).

V sektorju zajčjereje bo pomoč osredotočena na gradnjo kletk za rejo (pomoč bo znašala do 8,33 % stroškov z največ 30,5 EUR na kletko).

V sektorju ekološkega kmetijstva bo pomoč krila nakup posebne opreme za ekološko kmetijstvo in bo znašala do 20 % skupnega izdatka v višini med 1 500 in 5 000 EUR. Oprema, za katero se lahko pridobi pomoč, vključuje verižna česala, stroje za okopavanje in material za termično uničevanje plevela.

Pomoč je torej namenjena izključno:

gospodarstvom, ki niso večja od SMP, kot so določena v Prilogi I k Uredbi Komisije (ES) št. 800/2008 z dne 6. avgusta 2008,

gospodarstvom, ki so aktivna v primarni proizvodnji kmetijskih proizvodov,

gospodarstvom, ki niso podjetja v težavah v smislu smernic Skupnosti o državnih pomočeh za reševanje in prestrukturiranje gospodarskih družb v težavah (UL C 244, 1.10.2004).

Pomoč ne sme preseči zgornje omejitve, določene v členu 4(9) Uredbe (ES) št. 1857/2006, tj. 400 000 EUR za tri fiskalna leta ali 500 000 EUR, če se kmetijsko podjetje nahaja na območju z omejenimi možnostmi.

Zadevni gospodarski sektorji: Vsi kmetijski sektorji v departmaju (kmetijska podjetja MSP).

Naziv in naslov organa, ki dodeli pomoč:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Spletni naslov: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/c_ain_bue_invst.doc

Drugi podatki: —